**Kviečiame teikti paraiškas pagal priemonę „Remti bendruomeninę veiklą savivaldybėse“**

Paskelbta: 2017-09-06 (trečiadienis)

Rokiškio rajono savivaldybės administracija kviečia teikti projektų paraiškas pagal Nevyriausybinių organizacijų ir bendruomeninės veiklos stiprinimo 2017-2019 metų veiksmų plano 2.3 priemonę „Remti bendruomeninę veiklą savivaldybėse“.

Priemonė įgyvendinama vadovaujantis Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Rokiškio rajono savivaldybėje aprašu, patvirtintu Rokiškio rajono savivaldybės tarybos 2017 m. liepos 28 d. sprendimu Nr. TS-146 „Dėl Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Rokiškio rajono savivaldybėje aprašo patvirtinimo“.

Paraiškas gyventojų bendruomeninei veiklai stiprinti gali teikti Juodupės, Jūžintų, Kamajų, Kazliškio, Kriaunų, Panemunėlio, Pandėlio, Obelių, Rokiškio kaimiškosios, Rokiškio miesto seniūnijų teritorijoje registruotos ir veikiančio bendruomeninės organizacijos, religinės bendruomenės ir bendrijos, nevyriausybinės organizacijos. Didžiausia projekto prašoma pinigų suma- 2500.00 eurų (du tūkstančiai penki šimtai eurų).

Paraiškos pagal Priemonę priimamos **nuo 2017 m. rugsėjo 6 d. iki 2017 m. rugsėjo 25 d. 14.00 val.** Pareiškėjai užpildytą nustatytos formos paraišką (originalą ir kopiją) pateikia rajono savivaldybės administracijos Žemės ūkio skyriaus vyriausiajai specialistei Zitai Juodelienei, 705 kab., Respublikos g. 94, Rokiškis. (Tel. pasiteiravimui 8 458 51885, elektroninis paštas z.juodeliene@post.rokiskis.lt)

Prie paraiškos pridedami dokumentai: pareiškėjo steigimo dokumentų (nuostatų, įstatų, steigimo sutarties) kopija; registracijos pažymėjimo kopija; jei pareiškėjui atstovauja ne jo vadovas, dokumento, patvirtinančio asmens teisę veikti pareiškėjo vardu, originalas ar tinkamai patvirtinta jo kopija; organizacijos narių sąrašas; jei projektas įgyvendinamas su partneriu, bendradarbiavimo susitarimo/sutarties kopija; komerciniai pasiūlymai; kiti pareiškėjo pageidavimu pateikiami dokumentai.

Paraiškos formą ir kitus dokumentus reikalingus priemonei įgyvendinti rasite čia.